Source: https://global.techradar.com/fi-fi/news/parhaat-hybridilaitteet-2018
Timestamp: 2019-05-21 22:09:52+00:00

Document:
Paras hybridilaite 2019: kannettava ja tabletti yhdessä paketissa | TechRadar
Teksti Kevin Lee, Joonas Nurmela 2019-03-14T15:53:57Z PC
Tämän hetken parhaat 2-in-1-kannettavat
Vuoden 2019 parhaat hybridilaitteet ovat erinomaisen muunneltavissa, joten niiden näppäimistöt kääntyvät kätevästi laitteen takapuolelle ja tekevät niistä tarvittaessa tabletteja. Joissakin malleissa, kuten Surface Book 2:ssa, on jopa irrotettavat näppäimistöt, jotka kiinnittyvät yksinkertaisesti magneetilla.
Viime vuosina räjähdysmäisesti yleistyneet hybridilaitteet ovat muuttaneet käsityksemme kannettavasta tietokoneesta. Jos termi "hybridilaite" kuitenkin kuulostaa vielä vieraalta, niin sillä tarkoitetaan kannettavaa, jonka näytön saa joko käännettyä ympäri tai irrotettua koneen näppäimistöstä. Suurin osa laitteista perustuu saranoilla käännettävään näyttöön, jolloin koneen näppäimistö toimii samalla näytön seisontatukena. Osassa malleista näytön saa kuitenkin irrotettua näppäimistöstä kokonaan, jolloin näyttöä voi käyttää itsenäisesti tavallisen tabletin tavoin.
Kaikki irti Android-sovelluksista
Prosessori: Intel Core i5 – i7 | Näytönohjain: Intel HD Graphics 615 | RAM: 8 Gt – 16 Gt | Näyttö: 12,3-tuumainen QHD (2400 x 1600) LCD-kosketusnäyttö | Muisti: 128 Gt – 512 Gt SSD
Eloisa ja tarkasti kosketukseen reagoiva näyttö
Tuki Android-ohjelmille
Pixelbook-kynä ei kuulu hintaan
Google ylitti kaikkien odotukset rakentamalla Chromebook-alustalleen uuden Pixelbookin, jonka ei tarvitse kumarrella edes Applen ja Microsoftin premium-laitteille. Toimiva yhdistelmä rakentuu sekä hyvien komponenttien että kevyen Chrome-käyttöjärjestelmän varaan. Laitteessa on täysi Android-tuki, joten Pixelbookilla pystyy käyttämään esteettä mobiililaitteista tuttuja Google Play -kaupan sovelluksia. Windowsista tai macOS:stä siirtyvien käyttäjien ei tarvitsee siis pelätä heikkoa sovellustarjontaa. Vaikka Pixelbook onkin muita Chromebookkeja kalliimpi, uskomme sen olevan suunnannäyttäjä koko alustan tulevaisuudelle.
2-in-1 -Chromebook, joka miellyttää Android-käyttäjiä
Prosessori: Intel Pentium – Core m7 | Näyttö: Intel HD Graphics 510 – 515 | RAM: 4 Gt – 8 Gt | Näyttö: 12,5-tuumainen FHD (1920 x 1080) Taustavalaistu, heijastamaton LED-näyttö | Muisti: 32 Gt – 128 Gt eMMC
Elegantti tablettikäytössä
Upea, vivahteikas näyttö
Keskiääniä painottavat kaiuttimet
Mitä tehdä, kun Pixelbook on unelmiesi 2-in-1 -läppäri, mutta myös auttamattomasti hintahaarukkasi yläpuolella? Ehdotamme vastaukseksi täyttä vastinetta rahoillesi tarjoavaa Asuksen Chromebook Flip C302:ta, joka oli muuten ensimmäinen Chrome OS -käyttöjärjestelmällä toimiva kannettava kääntyvällä kosketusnäytöllä. Vaikka tämä Chromebook ei automaattisesti tuekaan Android-sovelluksia, saa asian korjattua helposti jälkikäteen asennettavalla päivityksellä. Tämän jälkeen pystyt käyttämään Flip C302:lla kaikkia Google Play -kaupan sovelluksia.
Lue koko arvostelu: Asus Chromebook Flip C302 (englanniksi)
Kannettava, joka ei tee kompromisseja
Prosessori: Intel Core i5-i7 | Näytönohjain: Radeon RX Vega M GL Graphics, 4 Gt HMB2 -graafista muistia | RAM-muisti: 8 Gt | Tallennustila: 512 Gt PCIe SSD
Verrattain kallis
Jos etsit erinomaista hybridikannettavaa, mutta kaipaat myös reilusti tehoa, meillä on sinulle erinomainen vaihtoehto. Dell XPS 15 oli jo valmiiksi yksi tämän hetken parhaista kannettavista, mutta sen hybridimuunnos tekee koneesta entistäkin monipuolisemman. Monista muista hybridilaitteista poiketen XPS 15 ei tee kompromisseja suorituskyvyn suhteen, vaan selviää rankemmastakin työtaakasta. Tehoilla on luonnollisesti hintansa, mutta rahoilleen saa siitä huolimatta reippaasti vastinetta.
4. Microsoft Surface Book 2 (13,5-tuumainen)
Hybridilaitteiden kuningas
Prosessori: Intel Core i5 – i7 | Näytönohjain: Intel HD Graphics 620 – Nvidia GeForce GTX 1050 (2 Gt GDDR5) | RAM: 8 Gt – 16 Gt | Näyttö: 13,5-tuumainen, 3000 x 2000 PixelSense -näyttö | Muisti: 256 Gt – 1 Tt
Vaikka monen huomio kääntyykin Surface Book 2:n 15-tuumaiseen malliin, joka on Microsoftin ensimmäinen 15-tuumainen kannettava ikinä, ansaitsee 13,5-tuumainen malli aivan yhtä paljon huomiota. Kone on varustettu valintasi mukaan joko 7. tai 8. sukupolven tehokkailla Intel Core i5- tai i7-prosessoreilla, mutta sitäkin suuremman vaikutuksen tekee koneen muunneltavuus. Surface Book 2:en näytön pystyy nimittäin irrottamaan kokonaan laitteen näppäimistöstä, jolloin siitä tulee yksi markkinoiden ohuimmista Windows 10 -tableteista. Olimme myös erittäin vaikuttuneita koneen akunkestosta, sillä yhdellä latauksella pystyy toistamaan videota jopa 17 tuntia.
Lue koko arvostelu: Microsoft Surface Book 2 13,5-tuumainen (englanniksi)
Prosessori: Intel Core i5 – i7 | Näytönohjain: Intel UHD Graphics 620 | RAM: 8 Gt – 16 Gt | Näyttö: 13,9-tuumainen FHD (1920 x 1080) – UHD (3840 x 2160) multitouch IPS -näyttö sisäänrakennetulla kameralla | Muisti: 256 Gt – 1 Tt PCIe SSD
Tabletin näppäimistö on kankea
Sanottakoon heti aluksi, että pelikannettavaa etsivät voivat unohtaa tämän hybridilaitteen. Muussa tapauksessa Lenovo Yoga 920 on kuitenkin järkevä ja kohtuuhintainen vaihtoehto tyyriille Surface Book 2:lle. Jos siis arvostat hyvää hinta-laatusuhdetta enemmän kuin mahdollisuutta irrottaa koneen näyttö, voimme suositella sinulle Yoga 920:ta. Perinteisten ultrabookkien tapaan muotoiltu hybridilaite säväyttää ennen kaikkea ohuella ulkokuorellaan ja tehokkuudellaan.
Lue koko arvostelu: Lenovo Yoga 920 (englanniksi)
6. Microsoft Surface Book 2 (15-tuumainen)
Lue koko arvostelu: Microsoft Surface Book 2 15-tuumainen (englanniksi)
Keskiluokan valtias
Prosessori: Intel Pentium 4415U - i5-8250U | Näytönohjain: Intel HD Graphics 620 | RAM-muisti: 4 Gt - 8 Gt | Tallennustila: 128 Gt - 256 Gt SSD
Pirteä suorituskyky
Jos etsit mainiota hybridilaitetta kohtuuhintaa, kannattaa tutustua Lenovo Flex 6 14:ta. Koneella ei ole ehkä kaikkein houkuttelevinta nimeä, mutta se tarjoaa mainiosti vastinetta rahoillesi. Koneen runko ei ole kaikista moderneimman näköinen, mutta se on tukeva ja kestävän oloinen. Kone tukee jopa Lenovon omaa Active Pen -kosketuskynää. Kannettavan ainoat selvät heikkoudet ovat sen heikot kaiuttimet ja Thunderbolt 3 -liitännän puute. Suurin osa käyttäjistä on kuitenkin varmasti valmis hyväksymään ne kompromissit.
Lue koko arvostelumme: Lenovo Flex 6 14
Prosessori: Intel Core i5 – i7 | Näytönohjain: Intel HD Graphics 620 | RAM: 4 Gt – 16 Gt | Näyttö: 13,3-tuumainen, FHD (1920 x 1080) – UHD (3840 x 2160) IPS UWVA-taustavalaistu kosketusnäyttö | Muisti: 256 Gt – 1 Tt SSD
Äärimmäisen ohut ja kevyt muotoilu
Näytön alareuna on poikkeuksellisen paksu
Jos välillä tuntuu siltä kuin kaikki valmistajat yrittäisivät kopioida MacBookin muotoilua, niin ainakin HP:n Spectre kulkee rohkeasti omia polkujaan. Spectre x360 on näppäimistöä ja logoaan myöten uudistettu 2-in-1 -kannettava, joka pitää pintansa isompiaankin vastaan. Kone on varustettu mallista riippuen Intelin Core i5- tai i7-prosessorilla ja jopa yhdellä teralla SSD-muistia. Koneeseen saa valittua nyt myös 4K-näytön. Tehokkaista komponenteista huolimatta saimme akun kestämään jatkuvassa käytössä yli kahdeksan tuntia.
9. Lenovo Yoga 720 (15-tuumainen)
MacBook Pron komponentit Windows 10 -hybridissä
Prosessori: Intel Core i5 – i7 | Näytönohjain: Intel HD Graphics 630 – Nvidia GeForce GTX 1050 | RAM: 8 Gt – 16 Gt | Näyttö: 15,6-tuumainen, Full HD (1920 x 1080) – Ultra HD (3840 x 2160) IPS LED -kosketusnäyttö | Muisti: 256 Gt – 1 Tt PCIe SSD
Ennennäkemätön 2-in-1 suorituskyky
Kilpailukykyinen akunkesto
Ei HDMI-liitäntää tai SD-korttipaikkaa
Jos 13-tuumainen Lenovo Yoga 720 on kuin ärhäkkä perhosentoukka, niin 15-tuumainen malli muistuttaa paremminkin täyteen väriloistoon puhjennutta perhosta. Yoga 720:n tehoista huolehtivat Intelin Core i5- ja i7-prosessorit ja hybridilaite vetää muutenkin komponenttiensa puolesta vertoja 15-tuumaiselle MacBook Prolle. Lenovon hintalappu on sen sijaan huomattavasti Applen lippulaivaa alhaisempi. Yoga 720:stä löytyy lisäksi sekä lähes kaikki kaipaamasi perinteiset liitännät että tulevaisuutta edustava USB-C -portti.
Lue koko arvostelu: Lenovo Yoga 720 15-tuumainen (englanniksi)
Myös 15-tuumainen hybridi voi kulkea mukanasi huomaamatta
Prosessori: Intel Core i7 | Näytönohjain: Nvidia GeForce 940MX; Intel HD Graphics 620 | RAM: 8 Gt – 16 Gt | Näyttö: 15,6-tuumainen, Ultra HD (3840 x 2160) UWVA eDP BrightView | Muisti: 256 Gt – 1 Tt PCIe SSD
Virheetön näppäimistö
Akunkesto voisi olla hieman parempi
Kosketuslevy on tiellä kirjoittaessa
HP Spectre x360 miellyttää sekä silmiä hivelevällä muotoilullaan että helppokäyttöisyydellään. HP päivitti tämän vuoden mallin myötä luonnollisesti myös koneen komponentit nykypäivän tasolle. Mukana on nyt Intelin kahdeksannen sukupolven Core i7 -prosessori, Nvidia MX 150 -näytönohjain ja 16 Gt RAM-muistia, joten kone selviää mainiosti rankemmistakin tehtävistä. HP Spectre erottuu joukosta ennen kaikkea erikoisella muotoilullaan, joka varmasti kääntää katseita kaikkien MacBookkien ja käytännöllisesti muotoiltujen Windows-kannettavien seassa.
Lue koko arvostelu: HP Spectre x360 15 2018
Etkö osaa päättää millaisen kannettavan ostaisit? Katso alta englanninkielinen oppaamme!

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD